Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkezturiko galdera, Sexu- eta ugalketa-osasunaren arloko prestazio sanitarioen antolamendua ezartzen duen azaroaren 16ko 103/2016 Foru Dekretua aldatzen duen foru dekretuaren proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuak idatziz erantzun dezan:

Iaz, azaroaren 16ko 103/2016 Foru Dekretua aldatuko zela iragarri zen, bikotekiderik gabeko emakumeek beste pazienteen baldintza beretan jaso ahal izan ditzaten ugalketa-osasunaren arloko prestazioak eta zerbitzuen zorroan berdintasun eta ekitate irizpideekin bat jaso ahal izateko prestazio hori.

Jakin badakigu orain dela zenbait hilabete itxi zela jada parte-hartze prozesua.

Hori dela-eta, Nafarroako Gobernuari galdetzen diogu ea zertan den Sexu- eta ugalketa-osasunaren arloko prestazio sanitarioen antolamendua ezartzen duen azaroaren 16ko 103/2016 Foru Dekretua aldatzeko foru dekretuaren proiektua.

Iruñean, 2022ko urtarrilaren 14an

Foru parlamentaria: Marisa de Simón Caballero